# D4 (diaľnica)

### Z Wikipédie

Diaľnica D4 na mape Slovenska

D4 je plánovaná slovenská diaľnica, ktorá spojí hraničný priechod Bratislava-Jarovce na hranici Slovenska s Rakúskom s plánovaným hraničným priechodom Devínska Nová Ves. Približne 2 km dlhý už vybudovaný úsek diaľnice bude pokračovať na východ, oblúkom sa stočí späť na západ, čím sa vytvorí veľký obchvat Bratislavy. Od mimoúrovňovej križovatky Jarovce povedie severne od Rusoviec, pripojí sa na cestu I/2, bude pokračovať cez plánovanú estakádu Rusovce, Rusovský most cez Dunaj a estakádu Podunajské Biskupice na sever, ďalej popri obciach Rovinka (tu vyústi na cestu I/63), Most pri Bratislave (II/572), mostom ponad Malý Dunaj a dvoma tunelmi (Tunel Most pri Bratislave, Tunel Ivanka pri Dunaji). Pri Ivanke pri Dunaji sa bude križovať s cestou I/61 a diaľnicou D1, následne sa pri Čiernej Vode stočí na západ, pri Rači sa napojí na cestu II/502 a najdlhším plánovaným tunelom u nás (Tunel Malé Karpaty, cca 10 km) prekoná Malé Karpaty a obíde hlavné mesto zo severu. Potom je naplánované mimoúrovňové križovanie s cestou I/2 pri Záhorskej Bystrici, s diaľnicou D2 pri Stupave (Stupava-juh) a s cestou II/505 pri Devínskej Novej Vsi. Odtiaľ bude pokračovať na západ do Rakúska.

Plánovaná konečná dĺžka: 33 km.

## [úprava] Externé odkazy

- Diaľnica D4

Zdroj: "http://sk.wikipedia.org../../../d/4/_/D4_%28dia%C4%BEnica%29.html"

Kategória: Diaľnice na Slovensku

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Polski
- Svenska